Chivu la Rapid? Victor Angelescu nu crede într-un asemenea scenariu: „Nicio echipă din România nu-l poate aduce!”
Rapid va numi un nou tehnician în vara acestui an. Victor Angelescu a respins scenariul prin care Cristi Chivu ar putea prelua formația bucureșteană.
Acționarul minoritar de la Rapid consideră că nicio altă echipă din România nu își permite să îl aducă pe fostul mare fundaș român.
„Nicio echipă din România nu-l poate aduce!”
„În primul rând am înțeles că ajunge antrenor principal. Eu cred că este vorba de antrenor principal. Nu pot să comentez eu. Eu aș vrea să vorbim despre lucrurile realiste. El a zis motivul pentru care a rămas la Inter.
Cred că are un traseu foarte bine pus la punct în cap. Cred că în momentul de față nicio echipă din România nu-l poate aduce pe Cristi Chivu. El a făcut niște sacrificii pentru a ajunge la un nivel mare.
Nu cred că are de gând să ajungă în țară. Din punctul meu de vedere o să ajungă unul dintre cei mai mari antrenori români. Normal că ne-am gândit la el.”, a spus Victor Angelescu, conform Digi Sport.